Разпореждане на Сталин за ликвидране на полски военни и граждански лица в СССР
Докладна записка на Лаврентий Берия от 05.03.1940 г. до Йосиф Сталин с предложение за екзекуция на полски военни и граждански лица
 
Сталин е поставил резолюция "ЗА" и наредил разстрела. Съгласувано е с Калинин и Каганович също с резолюция "За".

    Строго секретно
  от  5.III.40

СССР                                                                              
Народньıй комиссариат
внутренньıх дел                                                                                        
--"--марта 1940
ном. 794/Б
г. Москва

ЦК на ВКП(б) 

До другаря Сталин

В лагерите за военнопленници на НКВД  на СССР и в затворите в западните области на Украйна и Белорусия понастоящем са затворени голям брой бивши офицери от Полската армия, бивши служители на Полската полиция и Разузнавателните органи, членове на полскита националистична организация, бегълци и др. Всички те се явяват заклети врагове на съветската власт, преизпълнени с ненавист към съветския строй. 

Военнопленниците офицери и полицаи се намират в лагери, опитват се да продължат контрареволюционна работа, водят антисоциалистическа агитация. Всеки един от тях само чака освобождаването, за да има възможност активно да се включи в борбата срещу съветската власт. 

Органите на НКВД в западните области на Украйна и Белорусия разкриват редица контрареволюционни организации. Във всички тези контрареволюцонни организации активна роля играят бившите офицери от бившата полска армия, бившите полицаи и жандармеристи. 

Сред задържаните бегълци и нарушители на държавната граница също има значтелен брой лица, които се явяват участници в контрареволюционни шпионски и съпротивителни организации. 

В лагерите за военнопленници има всичко (не смятайки войниците и унтерофицерския състав) - 14 736 бивши офицери, правителствени чиновници, земевладелци, полицаи, жандармермеристи, заселници на граничните региони и разузнавачи - по националност  97%  поляци. 

От тях:

генерали, полковници и подполковници - 295;
майори и капитани - 2 080;
старши лейтананти, младши лейтананти и знаменосци - 6 049;
редници и ефрейтори, жандармерия, затворническа охрана и персонал на разузнавателните служби - 1 030;
служещи в полицията, жандармерията, затворническа охрана и разузнаването - 5 138;
правителствени служители, земевладелци, свещеници, заселници на граничните райони - 144.

В затворите на западните области на Украйна и Белорусия има всичко 18 632 задържани лица (от тях 10.685 са поляци), в това число:

бивши офицери - 1 207;
бивши разузнавателни агенти от полицията и жандармерията - 5 141;
шпиони и саботьори - 347;
бивши земевладелци, собственици на фабрики и правителствени лица - 465;
членове на различни организации и контрареволюционни групировки - 5 345;
бегълци - 6 127.

Имайки предвид това, че всички те се явяват закоравели, непоправими врагове на съветската власт, НКВД на СССР счита за необходмото:
 1.Да се предложи на НКВД на СССР:
1) Делата за намиращте се в лагерите за военнопленници 14.700 човека бивши полски офицери, чиновници, помещици, полицаи, разузнавачи, жандармерия и затворници,
2) а също делата за арестуваните и намиращите се в затворите на западните области на Украйна и Белорусия на брой 11.000 човека членове на различни контрареволюционни шпионски и диверсионни организации, бивши помещици, фабриканти, бивши полски офицери, чиновници и нарушители на границата-
- да се разглеждат в особен порядък, с прилагане към тях на висша мерка на наказание - разстрел.
II.Разглеждането на делата да се проведе без извикване на арестуваните и без да се предявяват обвинения, постановление за завършване на следствието и обвинително заключение - в следващия ред:
а) на лицата, намиращи се в лагерите за военнопленници - по справки, представяни от Управление за делата на военнопленниците на НКВД на СССР.
б) на лицата , арестувани - по справки от делата представени от НКВД на УССР  НКВД на БССР.
III.Разглеждането на делата внасянето на решения  да се възложи на тройка, в състав др.др. (задраскан - внесеното с мастило предложение не се чете), Менкухов и Баштаков (Началник на 1 Спецотдел на НКВД на СССР).

Народен комисар на вътрешните работи на Съюза на ССР
подпис Л. Берия 

Архивни документи
Източници на руски